**N á v r h**

 **Všeobecne záväzné nariadenie č. 1/2025**

 **o určení pravidiel času predaja v obchode,  času prevádzky služieb na území obce**

 **a evidencii SHR**

 **Ing. Tibor Gajdošík**

 **starosta**

**Návrh VZN vyvesený:**

**Na VZN sa OcZ uznieslo:**

**VZN vyvesené:**

Obecné zastupiteľstvo v obci Dlhé Pole na základe ustanovenia § 4 odst. 3 písm. d/ a i/, § 6 zákona č. 369/1990 Zb. o obecnom zriadení v znení neskorších právnych predpisov vydáva toto Všeobecne záväzné nariadenie obce Dlhé Pole:

 **Čl. 1**

 **Predmet úpravy**

1. Predmetom tohto všeobecne záväzného nariadenia je vytvorenie základného rámca pre výkon niektorých samosprávnych funkcií podľa zákona o obecnom zriadení v znení neskorších predpisov a osobitných zákonov, najmä v oblasti usmerňovania ekonomickej činnosti v obci, určovania pravidiel času predaja v obchodoch a času prevádzky poskytovania služieb a vytvárania podmienok pre riadne zásobovanie obyvateľov obce.

2. Účelom tohto nariadenia je stanoviť základné kritéria:

 a/ určenia predajného času v predajniach a prevádzkového času v prevádzkach

 b/ evidencie samostatne hospodáriacich roľníkov /ďalej len SHR/

3. Toto nariadenie sa vzťahuje na všetky právnické a fyzické osoby- podnikateľov, ktoré prevádzkujú na území obce Dlhé Pole predajne alebo služby.

4. Predajňou prípadne prevádzkou sa rozumie taký priestor, v ktorom sa vykonáva podnikateľská činnosť a ktorý je určený pre styk so zákazníkmi resp. spotrebiteľmi.

 **Čl. 2**

 **Predajná a prevádzková doba**

1. Pri určovaní času predaja v obchode a času prevádzky služieb sa vychádza z pružnej doby tak, aby boli uspokojené potreby občanov obce a požiadavky podnikateľských subjektov.

2. V rámci podmienok zabezpečenia zásobovania obyvateľov obce a poskytovania služieb obyvateľom obce sa určuje rozsah času predaja v predajniach a rozsah času prevádzky služieb v prevádzkach nasledovne:

 a/ v predajniach obchodu v časovom rozmedzí 06:00 - 20,00 hod.

 b/ v prevádzkach služieb v časovom rozmedzí 07:00 - 18,00 hod.

 c/ v prevádzkach poskytovania pohostinských služieb 08:00 - 22:00 hod.

 d/ v prevádzkach ubytovacích zariadení bez obmedzenia

 Podnikateľský subjekt je povinný určiť predajný alebo prevádzkový čas v rámci určených otváracích hodín.

3. Podnikateľský subjekt je povinný písomne oznámiť predajný alebo prevádzkový čas na Obecný úrad v Dlhom Poli najneskôr v deň začatia činnosti predajne alebo prevádzkarne a zároveň je povinný uviesť predajný čas alebo prevádzkový čas na vchodových dverách do prevádzkarne alebo na inom vhodnom viditeľnom mieste.

 1

4. Predĺženie oznámeného času predaja prípadne prevádzky služieb nad rámec určený v odst. 2 tohto nariadenia môže byť upravené na základe žiadosti podnikateľského subjektu individuálnym súhlasom starostu obce. Podnikateľský subjekt musí starostu písomne požiadať formou žiadosti, ktorá musí obsahovať konkrétny čas predĺženia a dôvod predĺženia.

5. Písomné oznámenie podľa odst. 3 tohto článku musí obsahovať:

 a/ obchodné meno podnikateľského subjektu,

 b/ sídlo právnickej osoby alebo miesto podnikania fyzickej osoby oprávnenej na podnikanie,

 c/ IČO,

 d/ názov a sídlo prevádzkarne,

 e/ dátum začatia činnosti prevádzkarne,

 f/ čas predaja v predajni alebo čas prevádzky v prevádzkarni,

 g/ výpis z obchodného registra alebo živnostenský list.

6. Podnikateľský subjekt je povinný zabezpečiť, aby pri činnosti prevádzky:

 a/ bola dodržiavaná určená prevádzková doba,

 b/ aby nedochádzalo k rušeniu nočného pokoja a verejného poriadku neprimeraným hlasovým zvukovým prejavom.

7. V prípade preukázaného porušovania verejného poriadku, rušenia nočného kľudu, znečisťovania, poškodzovania blízkeho okolia prevádzky, alebo podania sťažnosti od občanov **môže starosta obce prevádzkový čas skrátiť.**

 **Čl. 3**

 **Dočasné uzavretie predajne/prevádzkarne a zrušenie predajne/prevádzkarne**

1. Pri dočasnom uzavretí predajne/prevádzkarne je podnikateľský subjekt povinný označiť aspoň 24 hodín vopred na vhodnom mieste začiatok a koniec uzavretia.

2. Dočasné uzavretie predajne/prevádzkarne je podnikateľský subjekt povinný oznámiť Obecnému úradu v Dlhom Poli najneskôr 24 hodín pred uzavretím, pokiaľ tomu nebránia závažné okolnosti.

3. Zrušenie predajne/prevádzkarne je podnikateľský subjekt povinný písomne oznámiť Obecnému úradu v Dlhom Poli najneskôr 7 dní pred zrušením predajne/prevádzkarne a zároveň je povinný v tejto lehote vyrovnať všetky záväzky voči obci Dlhé Pole.

 **Čl. 4**

 **Evidencia samostatne hospodáriacich roľníkov**

1. Poľnohospodársku výrobu vykonávanú samostatne hospodáriacim roľníkom /ďalej iba SHR/ upravuje zákon č. 105/1990 Zb. o súkromnom podnikaní občanov v znení neskorších predpisov.

2. Začatie poľnohospodárskej výroby ohlási SHR na Obecný úrad Dlhé Pole. Obec vystaví SHR osvedčenie o zápise do evidencie a vyznačí sa deň zápisu do evidencie.

 2

3. Ohlásenie podľa odst. 2 tohto článku musí obsahovať:

 a/ meno a priezvisko,

 b/ bydlisko,

 c/ rodné číslo a dátum narodenia.

4. SHR je povinný ohlásiť Obecnému úradu v Dlhom Poli do 15 dní zmenu skutočnosti uvedených v evidencii.

5. SHR je povinný ohlásiť ukončenie poľnohospodárskej činnosti do 15 dní od ukončenia.

 **Čl. 5**

 **Kontrola a sankcie**

1. Kontrolu dodržiavania tohto nariadenia sú oprávnení vykonávať:

 a/ starosta obce,

 b/ poslanci obecného zastupiteľstva,

 c/ hlavný kontrolór,

 d/ poverení zamestnanci obce Dlhé Pole.

2. Porušenie ustanovení tohto nariadenia fyzickou osobou ja priestupkom podľa zákona č. 372/1990 Zb. o priestupkoch v znení neskorších predpisov. Za porušenie tohto nariadenia možno v zmysle zákona o priestupkoch uložiť pokutu vo výške 33,19 €.

3. Právnickej osobe alebo fyzickej osobe oprávnenej na podnikanie, ktorá poruší toto nariadenie môže starosta obce v súlade s § 13 odst. 9 písm. a/ a b/ zákona č. 369/1990 Zb. o obecnom zriadení v znení neskorších predpisov uložiť pokutu do výšky 6 638,00 €.

4. Pri ukladaní pokút sa postupuje podľa všeobecných predpisov o správnom konaní.

 **Čl. 6**

 **Záverečné ustanovenia**

1. Toto všeobecne záväzné ustanovenie bolo schválené Obecným zastupiteľstvom v Dlhom Poli dňa .................................. uznesením č. ...........................

2. Povolenia a súhlasy o čase predaja vydané pred účinnosťou tohto nariadenia zostávajú v platnosti. .

3. Toto všeobecne záväzné nariadenie nadobúda účinnosť dňom 1. 7.2025

Príloha č. 1 Vzor oznámenia o predajnej alebo prevádzkovej dobe

Príloha č. 2 Žiadosť o povolenie výnimky z predajnej alebo prevádzkovej doby

 3

 **Príloha č. 1**

 **Oznámenie o predajnej alebo prevádzkovej dobe**

**Názov a sídlo podnikateľského subjektu:** **...........................................................................................**

**IČO: ........................................................**

**Telefón:......................................................**

**E-mail:.........................................................................................**

**Oznamujem Vám predajnú alebo prevádzkovú dobu pre prevádzku:**

**Názov prevádzky:...................................................................................................................................**

**Adresa prevádzky:..................................................................................................................................**

|  |  |  |
| --- | --- | --- |
| Deň | Prevádzková doba | Obedňajšia prestávka |
|  Pondelok |  |   |
|  Utorok |  |  |
|  Streda |  |  |
|  Štvrtok |  |  |
|  Piatok |  |  |
|  Sobota |  |   |
|  Nedeľa |  |  |

V Dlhom Poli, dňa .............................................. Pečiatka a podpis

**K oznámeniu prikladám nasledujúce doklady:**

1. Živnostenský list / fyzická osoba – podnikateľ/.

2. Výpis z obchodného registra – právnická osoba.

3. Iný doklad povoľujúci činnosť podľa osobitných predpisov.

4. Zmluva o likvidácií odpadu.

5. Nájomná zmluva alebo list vlastníctva.

 **Príloha č. 2**

 **Žiadosť o povolenie výnimky z predajnej alebo prevádzkovej doby**

**Názov a sídlo podnikateľského subjektu: .........................................................................................**

**IČO:..............................................................**

**Telefón:........................................................**

**E-mail.:..........................................................................................**

**Týmto žiadam obec Dlhé Pole o povolenie výnimky z prevádzkovej doby pre prevádzku:**

**Názov prevádzky:............................................................................................................................**

**Adresa prevádzky:..........................................................................................................................**

|  |  |  |
| --- | --- | --- |
| Deň | Pracovná doba | Obedňajšia prestávka |
| Pondelok |  |   |
| Utorok |  |  |
| Streda |  |  |
| Štvrtok |  |  |
| Piatok |  |  |
| Sobota |  |  |
| Nedeľa |  |  |

V dlhom Poli, dňa .......................................................... Pečiatka a podpis